**ޕްރޮޕޯސަލް ހުށަހަޅާނެ ގައިޑްލައިން**

**މަޝްރޫޢުގެ ޕްރޮޕޯސަލް ހުށަހަޅަންޖެހޭ ގޮތް**

1. **ޕްރޮޕޯސަލްގެ ބޭރު ގަނޑު (ކަވަރ ޕޭޖް)**

އަތޮޅާއި ރަށް: ޕްރޮޕޯސަލް ހުށައަޅާ ތާރީޚް:

މަޝްރޫޢުގެ ނަމްބަރ:

މަޝްރޫޢުގެ ނަން:

1. **ހުށަހަޅާ ފަރާތުގެ މަޢުލޫމާތު**

ޖަމްޢިއްޔާގެ ނަން:

ޖަމްޢިއްޔާ އުފެދުނު އަހަރު: ޖަމްޢިއްޔާގެ ރަޖިސްޓަރީ ނަންބަރ:

ޖަމްޢިއްޔާ ރަޖިސްޓަރީ ވެފައިވާ އެޑްރެސް:

ޖަމްޢިއްޔާ އިދާރާގެ އެޑްރެސް:

ފޯން ނަންބަރު:

ފެކްސް ނަންބަރު: އީމެއިލް އެޑްރެސް:

ޕްރިންސިޕަލް އޮފިސަރ: (ނަން، މަޤާމް އަދި އެޑްރެސް)

މަޝްރޫޢުގެ މަސައްކަތުގައި ގުޅާނެ ފަރާތެއް/ޕްރޮޖެކްޓް މެނޭޖަރ)

1. **ޕްރޮޖެކްޓް**

ހުށަހަޅާ މަޝްރޫޢު ފަށާ ތާރީޚް:

ހުށަހަޅާ މަޝްރޫޢުގެ މުއްދަތު:

1. **މަޝްރޫޢުގެ ބަޖެޓް**

ހޯދަން އެދޭ ޖުމްލަ އަދަދު: -----------

އެހެންފަރާތްތަކުން ލިބޭނެކަމަށް އެސްޓިމޭޓް ކުރާ މިންވަރު (ފައިސާ އަދި އެހެނިހެން އެހީ އަގުކޮށްފައި): --

މުޅި މަޝްރޫޢުގެ ޖުމްލަ ޚަރަދު:-----------

 **ފުރަތަމަބައި**

**މަޝްރޫޢުގެ ތަފްޞީލް**

* 1. **މަޝްރޫޢުގެ ޚުލާޞާ**

ހުށަހަޅާފައިވާ މަޝްރޫޢުގެ މަޢުލޫއާއި ބެހޭ **ކުރު ތަޢާރަފެއް** މި ބައިގައި ހިމަނަން ވާނެއެވެ. މިބައިގައި ހިމަނާނީ ހުށަހަޅާ މަޝްރޫޢުގެ މަޤްޞަދު، މިމަޝްރޫޢުގައި މުޚާތަބު ކުރާ މައިގަނޑު މައްސަލަ އަދި ހައްލު ކުރުމަށް ބޭނުންކުރުމަށް ހުށަހަޅާ ގޮތްތަކެވެ. އަދި މަޝްރޫޢު ބޭނުންވާ ސަބަބުވެސް ބަޔާންކުރަން ވާނެއެވެ. މަޝްރޫޢު ހިންގުމަށް އަމާޒު ކުރެވިފައިވާ ރަށް / ސަރަޙައްދަށް ނިސްބަތްވާ ގޮތުގެ މަތިން، ހުށަހަޅުއްވާފައިވާ ޕްރޮޖެކްޓް މުހިންމުވާ ސަބަބު، ޕްރޮޖެކްޓް ސައިޓްގެ ތަޢާރަފެއް އަދި މި މަސައްކަތުގައި މުޖުތަމަޢު ބައިވެރިވާނެ މިންވަރާއި، ގޮތް އަދި މުޖުތަމަޢަށް މި މަޝްރޫޢުން ލިބިގެންދާނެފައިދާ މަޝްރޫޢުގެ ޚުލާޞާގައި ހިމަނަން ވާނެއެވެ. ހުށަހަޅާ މަޝްރޫޢަކީ ރަށު/އަތޮޅު/ސިޓީ ތަރައްޤީ ޕްލޭނާއި، ދިވެހިރާއްޖޭގެ ސްޓްރެޓެޖިކް ޕްލޭނާއި ގުޅުންހުރި މަޝްރޫޢަކަށް ވާން ޖެހޭނެއެވެ.

* 1. **ޖަމްޢިއްޔާގެ މަޢުލޫމާތު އަދި ޤާބިލިއްޔަތުކަން.**

މިބައިގައި ޖަމްޢިއްޔާގެ ތަޖުރިބާ، ކާމިޔާބު ކަމާއެކު މަޝްރޫޢުތައް ހިންގުމުގެ ޤާބިލިއްޔަތުކަން އަދި މަޝްރޫޢު ކާމިޔާބުކަމާއެކު ހިންގުމަށް ޖަމްޢިއްޔާއިންދޭ އަހަމިއްޔަތުކަން ނުވަތަ އެފަދަ ތަޖުރިބާ އަދި ޤާބިލިއްޔަތުކަން ނެތްނަމަ މަޝްރޫޢު ހިންގުމަށް، ޤާބިލިއްޔަތުކަން އިތުރުކުރުމަށް ޖަމްޢިއްޔާއިން އިސްނަގައިގެން ޙަރަކާތްތެރިވާނެގޮތް ބަޔާން ކުރަންވާނެއެވެ. މިބައިގައި އެކުލެވިގެންވަނީ:-

1. ޖަމްޢިއްޔާގެ ތަބީޢަތް - މަދަނީ ޖަމްޢިއްޔާ، ޕްރޮޖެކްޓްތައް ހިންގުމަށް ޝައުޤުވެރިވާ ނުރަސްމީ ގުރޫޕްތައް، ޓްރެއިނިންގ/ތަމްރީން ހިންގާ މުއައްސަސާތައް، ހިލޭ ސާބަހަށް މަސައްކަތްކުރާ ޤައުމީ އަދި ފަރުދީ ފަރާތްތައް.
2. ޖަމްޢިއްޔާގެ މަޤްޞަދު އަދި މައިގަނޑު ޙަރަކާތްތައް.
3. ޖަމްޢިއްޔާއިން މަޝްރޫޢު ހިންގުމަށް ރާވާ ގޮތްތައް.
4. ޖަމްޢިއްޔާގެ ޢުމުރު އަދި މަޝްރޫޢުތައް ކާމިޔާބުކަމާއެކު ހިންގުމުގެ ތަޖުރިބާ.
5. ޖަމްޢިއްޔާގެ އިދާރީ އަދި ހިންގުމުގެ އޮނިގަނޑު (ޖަމްޢިއްޔާގައި ހިމެނޭ މުސާރަދޭ މެންބަރުންގެ އަދަދު)
6. އެހެނިހެން ޖަމްޢިއްޔާ ޖަމާޢަތްތަކުގެ މެމްބަރޝިޕް، މައި ޖަމްޢިއްޔާތަކުގެ ހިޔާވަހި ކަމުގެ ދަށުގައި މަސަތްކަތްކުރުން.
7. ޤާނޫނީ ގޮތުން ޖަމްޢިއްޔާ ރަޖިސްޓްރީ ކުރެވިފައި ވޭތޯ؟، ނުވާނަމަ ޤާނޫނީ ހަމަތަކުގެ މަތިން މަސައްކަތް ކުރާގޮތް ބަޔާންކުރުން.
8. މުޖުތަމަޢު އަމާޒު ކުރާ ފަރާތްތައް ( ޖަމާޢަތްތައް، އަންހެނުން، ޒުވާނުން)
9. މި ޖަމާޢަތަކީ ކުރިންވެސް އެކި ޕްރޮޖެކްޓް ތަކުގެ ތަޖުރިބާ ހުރި ފަރާތެއް ވާނަމަ މި މަޝްރޫޢާއި ގުޅުން ހުރި ތަޖުރިބާ ބަޔާން ކުރާށެވެ. ތަޖުރިބާ ބަޔާންކުރުމުގައި މަޝްރޫޢަށް އެދި ހުށަހެޅޭ މައިގަނޑު ދާއިރާތަކަށް އަލިއަޅުވާލެވެން ވާނެއެވެ. ނުވަތަ އެހެނިހެން ތިމާވެށީގެ ދާއިރާތަކާއި އަދި ދެމެހެއްޓެނިވި ތަރައްޤީގެ ރަށު ފެންވަރުގައި ކުރެވިފައިހުރި މަސައްކަތްތައް ބަޔާންކުރާށެވެ.
	1. **މަޝްރޫޢުގެ މައިގަނޑު މަޤްޞަދާއި، ނެރެން ބޭނުންވާ ނަތީޖާ**

މަޝްރޫޢުގައި މުޚާތަބުކުރާ މައްސަލަ ނުވަތަ މައްސަލަ ތަކެއް އަދި މަޝްރޫޢުގެ މަޤްޞަދު އަދި ޙާޞިލްވާނެ ލަނޑުދަނޑިތައް މިބައިގައި ބަޔާންކުރަންވާނެއެވެ. މިބައިގައި ހިމަނަންވާނީ:-

* + 1. މަޝްރޫޢު މުޚާތަބު ކުރާ މައްސަލަ(ތައް)
		2. މަޝްރޫޢުއިން ޙާޞިލް ކުރަން ބޭނުންވާ މައިގަނޑު މަޤުޞަދު
		3. މަޝްރޫޢުގެ ރެޝަނަލް ނުވަތަ ބޭނުންވާ ސަބަބު
		4. މަޝްރޫޢުން ނެރެވޭ ނަތީޖާ(ތައް)
	1. **ސަރުކާރުގެ ސިޔާސަތުތަކާއި މަޝްރޫޢު ކުރިއަށް ގެންދާ ރަށުގެ ތަރައްޤީގެ ރޭވުންތަކާއި މަޝްރޫޢާއި ހުރި ގުޅުން**

ސަރުކާރުގެ ސިޔާސަތުތަކާއި ހުރި ގުޅުން: މިބައިގައި ގައުމީ ތަރައްޤީގެ އޮނިގަނޑާއި، އެހެނިހެން ދާއިރާތަކުގެ ތަރައްޤީގެ ޕްލޭން ތަކުގައި މި މަޝްރޫޢާއި ގުޅޭގޮތުން ހުރި ސިޔާސަތުތަކާއި ސްޓްރެޓެޖިކް ނުވަތަ އެކްޝަންތައް ގެނެސްދިނުން ރަނގަޅުވާނެއެވެ. މިގޮތުން ބަޔާންކުރާއިރު، އެޕްލޭންތަކާއި ގުޅުންހުރި ސިޔާސަތުތައް ހިމެނޭ ޞަފްޙާގެ ނަންބަރާއި އަދި އެހެނިހެން ރިފަރެންސް ނަންބަރ ޖަހަން ވާނެއެވެ.

ރަށުގެ ތަރައްޤީގެ ރޭވުންތަކާއި ހުރި ގުޅުން:- މިބައިގައި ރަށު ތަރައްޤީގެ ޕްލޭންގައި ހިމެނޭ، މަޝްރޫޢާއި ގުޅުންހުރި ސިޔާސަތުތައް ހިމަނާ އަދި ރަށު ކައުންސިލުން މަޝްރޫޢާއި ގުޅޭ ދާއިރާތަކުން ނިންމާފައި ހުރި ނިންމުންތައްވެސް ހިމެނިދާނެއެވެ.

* 1. **މަޝްރޫޢު އިން ކުރިއަށް ގެންދާނެ ޙަރަކާތްތައް**

މިގޮތުން ހިންގޭ ޙަރަކާތްތަކާއި، ޙާޞިލްކުރަން ބޭނުންވާ މަޤުޞަދު އަދި ނެރެން ބޭނުންވާ ނަތީޖާއާއި ސީދާ ގުޅުން އޮންނަން ވާނެއެވެ. މި މަޝްރޫޢުގެ ދަށުން ހިންގުމަށް ހަމަޖެހިފައިވާ ޙަރަކާތްތަކުގެ ތަފްޞީލާއި އެ ޙަރަކާތެއްގެ ނަތީޖާ މިންކުރާނެ މިންގަނޑެއް ނުވަތަ ގޮތެއް ވަރަށް ސާފުކޮށް ބަޔާން ކުރަންވާނެއެވެ. އަދި ޙަކާތްތަކުގައި ޢަމަލީ ގޮތުން ބައިވެރިވާނެ އަންހެނުންގެ ޢަދަދު (%)، ޒުވާނުންގެ ޢަދަދު (%) ނުވަތަ އެކަހެރި ކުރެވިފައިވާ ނުވަތަ ބާކީ ކުރެވިފައިވާ ބަޔަކު ހިމެނޭނަމަ އޭގެ ޢަދަދު (%) ހިމަނެން އޮތް އެންމެ ސާފު ގޮތަކަށް ހިމަނަން ވާނެއެވެ.

* 1. **މަޝްރޫޢު ހިންގުމުގެ ޕްލޭން އަދި މަސައްކަތް ކުރިއަށް ރާވާނެ ގޮތުގެ ވަގުތު ތާވަލް**

މިބައި ތާވަލެއްގެ ސިފައިގައި (މަތީގައިވާ ތާވަލާއި އެއްގޮތަށް) ހުށަހެޅި ދާނެއެވެ. ހުރިހާ މުހިންމު ޙަރަކާތްތައް ތަރުތީބުން އަދި ޙާޞިލް ކުރެވޭ ލަނޑުދަނޑިތައް ހިމެނޭގޮތަށް ގެންނަން ވާނެއެވެ. ޙަރަކާތްތައް ފެއްޓުމާއި ނިންމުން އަމާޒު ކުރެވިފައިވާ ތާރީޚް މަތީގައިވާ ތާވަލުގައި ހިމަނަންވާނެއެވެ. މިބައިގައި ވަރަށް ތަފްޞީލީ މަޢުލޫމާތު ހުށަހަޅަން ވާނެއެވެ. ޕްރޮޖެކްޓް ރާވާ ހިންގާ ޕްލޭނަށް ބޭނުންވާނެ ރިޕޯޓް، ޕްރޮޖެކްޓް ރިވިއު، އަދި އިވެލުއޭޝަން އެކްޓިވިޓީޒް އެކުލެވިގެންވާނެއެވެ. ވަގުތު ތާވަލް ތިރީގައިވާ ޓޭބަލާއި އެއްގޮތަށް ގެނެވިދާނެއެވެ.

|  |
| --- |
| މައިގަނޑު މަޤުޞަދުގެ ކުރު ތަފްޞީލް |
|  ހިންގާ ޙަރަކާތާއި، ޒިންމާވާ ފަރާތް | ވަގުތު ތާވަލު ( ޙަރަކާތް ހިންގާ މަސް) |
| ކަނޑައެޅޭ ވަކި މަޤްޞަދު 1:  |
| ޙަރަކާތް | ޒިންމާވާ ފަރާތް | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1.1 |   |   |   |   |   |   |   |   |   |   |   |   |   |
| 1.2 |   |   |   |   |   |   |   |   |   |   |   |   |   |
| ކަނޑައެޅޭ ވަކި މަޤުޞަދު 1:  |
| 1.1 |  |  |  |  |  |  |  |  |  |  |  |  |  |
| 1.2 |  |  |  |  |  |  |  |  |  |  |  |  |  |

* 1. **މުޖުތަމަޢުގެ ބައިވެރިވުން/ ބާރުލިބުން.**

މަޝްރޫޢު ރާވާ އެކުލަވާލުމާއި މަޝްރޫޢު ހިންގުމުގައި، އަދި މޮނިޓަރ ކުރުމާއި އިވެލުއޭޓް (އެންމެ ފަހުގެ ނަތީޖާ ނުވަތަ އެއިން ކުރާ އަސަރު ބެލުން) ކުރުމުގައި، މަޝްރޫޢުގެ އަސަރު ކުރާނެ މުޖުތަމަޢުގައި ތިބި ޙިއްސާދާރުންގެ ބައިވެރިވުން ލިބުނު ނުވަތަ ލިބޭނެ މިންވަރު ވަރަށް ތަފްސީލްކޮށް ބަޔާންކުރަން ވާނެއެވެ. މި މަޢުލޫމާތު ބޭނުންކުރެވޭނީ ޖަމްޢިއްޔާއިން، މުޖުތަމަޢުގެ ބައިވެރިވުން އަދި އެއްބާރު ލުމަށްކުރާ މަސައްކަތާއި އަދި ޤާބިލިއްޔަތުކަން ދެނެގަތުމަށެވެ.

**1.8 ދެޖިންސްގެ ހަމަހަމަކަން**

އަންހެނުންނާއި ފިރިހެނުން މުޖުތަމަޢުގައި ޙިއްޞާ ކުރާ ރޯލާއި ޚާއްޞަކޮށް އަންހެނުންނަށް ބޭނުންވާ ކަންތައްތައް މި މަޝްރޫޢުގައި މުޚާތަބު ކުރާނެގޮތް ބަޔާންކުރަންވާނެއެވެ. އަދި މަޝްރޫޢުގެ ނަތީޖާ އަދި ފައިދާއިން ކުރާނެ އަސަރު މިބައިގައި ހިމަނަންވާނެއެވެ.

**1.9** **މަޝްރޫޢުއާއި ބެހޭ މަޢުލޫމާތު ޙިއްޞާކުރުމާއި އަދި ރަނގަޅު ނަތީޖާތައް ތަކުރާރު ކުރުން.**

މިބައިގައި މަޝްރޫޢުގެ މަޤުޞަދު އަދި ލަނޑުދަނޑިތައް ، ޙަރަކާތްތައް، އަދި މަޝްރޫޢުގެ ނަތީޖާ، މުޖުތަމަޢު ،މަދަނީ ޖަމްޢިއްޔާ އަދި އެހެނިހެން ޙިއްޞާދާރުންނާއިއެކު ޙިއްޞާކުރާނެގޮތް ބަޔާން ކުރަންވާނެއެވެ. އަދި މަޝްރޫޢު ހިނގަމުންދާއިރު، މަޝްރޫޢާއިގުޅޭ މަޢުލޫމާތު ވީ އެންމެ ފުޅާދާއިރާއެއްގައި އެކިފަރާތްތަކާއި ޙިއްޞާކުރަމުން ގެންދިޔުމަށް ރާވާފައިވާގޮތްވެސް ހިމަނަން ވާނެއެވެ.

**ދެވަނަ ބައި**

**މަޝްރޫޢު ހިންގުމުގައި ދިމާވާނެ ބައެއް މައްސަލަތައް/ހުރަސްތައް ، މޮނިޓަރ ކުރުމާއި އިވެލުއޭޓްކުރުން.**

މިބައިގައި މަޝްރޫޢު ހިންގުމުގައި ދިމާވާނެ މައްސަލަތައް، ހުރަސްތައް ، ލަފާކުރެވޭ ކަންތައްތައް ، ދެމެހެއްޓެނިވި ކަންކަމުގެ އުކުޅުތައް އަދި މަޝްރޫޢުގެ މަސައްކަތުގެ ތާވަލް އަދި މޮނިޓަރ/ބަލަހައްޓާނެ ގޮތް ތަފްޞީލުކޮށް ބަޔާން ކުރަންވާނެއެވެ. ތިރީގައިވާ މައްސަލަތަކުގެ ފުރިހަމަ ތަފްޞީލް ބަޔާން ކުރަންވާނެއެވެ.

* 1. **މަޝްރޫޢެއް ކާމިޔާބު ކަމާއެކު ހިންގުމަށް ދިމާވެދާނެ މައްސަލަތައް.**

މަޝްރޫޢެއް ނާކާމިޔާބުވުމަށް ނުވަތަ އެދެވޭ ނަތީޖާ ނުނެރެވުމަށް ދިމާވާނެ މައިގަނޑު ހުރަސްތައް ފާހަގަކޮށް ލިސްޓް ކުރަންވާނެއެވެ. މިބައިގައި ބަޔާންކުރާ މައްސަލަތަކަކީ މަޝްރޫޢު ހިންގުމުގައި، މަޝްރޫޢުގެ އެތެރެއިން (މިސާލު: ބޭނުންކުރެވޭ ޓެކްނޮލޮޖީއެއް ފެއިލް ވުމުން މަޝްރޫޢު ނާކާމިޔާބު ވުން) އަދި މަޝްރޫޢުއިން ބޭރުގެ ސަބަބުން (މިސާލު: ފައިސާގެ މުޢާމަލާތުގެ ސަބަބުން މަޝްރޫޢަށް ކުރާ އަސަރު) އަސަރު ކުރުވާ ކަންކަމުގައި ވާނަމަ އެކަން ވެސް ބަޔާންކުރަންވާނެއެވެ. އަދި ބަޔާންކުރާ މައްސަލަތައް ޙައްލުކުރުމަށް ހުށަހަޅާ ގޮތްތައް މިބައިގައި ބަޔާންކުރާށެވެ. ތިރީގައިވާ ޓޭބަލްގައިވާގޮތަށް އެ ތަފްޞީލު ހިމެނިދާނެއެވެ.

|  |  |
| --- | --- |
| މަޝްރޫޢު ހިންގުމުގައި ދިމާވެދާނެ ހުރަސްތައް | އެހުރަސްތަކުން އަރައިގަތުމަށް ރާވާގޮތް |
|  |  |
|  |  |
|  |  |

**2.2 މޮނިޓަރ ކުރުން، އިވެލުއޭޓް ކުރުން އަދި މިންގަނޑުތައް.**

މިބައިގައި ހުށަހައަޅަންވާނީ މަޝްރޫޢު ހިނގަމުންދާއިރުއާއި މަޝްރޫޢު ނިމުމުން މަޝްރޫޢު މޮނިޓަރކޮށް އިވެލުއޭޓް ކުރުމުގެ ކަންކަން ރާވާފައިވާ ގޮތުގެ ތަފްޞީލެވެ. ޕްރޮޖެކްޓް މޮނިޓަރ ކުރަންވާނީ މަޝްރޫޢު ހިންގުމުގެ ޕްލޭން އަދި މަސައްކަތް ކުރިއަށް ރާވާނެ ގޮތުގެ ވަގުތު ތާވަލްގައި ޙާޞިލް ކުރުމަށް ކަނޑައެޅިފައި ނަތީޖާ އާއި އެއްގޮތްވާ ގޮތުގެ މަތިންނެވެ.

މޮނިޓަރ ކުރުން އަދި އިވެލުއޭޝަން ފުރިހަމަ ކުރުމުގައި ތިރީގައި ފާހަގަ ކުރެވިފައި ސުވާލު ތަކަށް ޖަވާބުދާރީ ވެވެން ވާނެއެވެ.

* މަޝްރޫޢުގެ ތަފާތު ހަރުފަތްތަކާއި މުހިންމު މަރުޙަލާތަކުގައި މަސައްކަތް ހިނގަމުންދާގޮތް ބަލަހައްޓަމުންދާނީ ކިހިނެއް؟
* މަޝްރޫޢުގެ މަޤްޞަދުތައް ޙާސިލްވެއްޖެނަމަ އެއިން ނިކުންނާނެ ނަތީޖާ އަކީ ކޮބާ؟ އަދި ނަތީޖާ ދެނެގަންނާނީ ކިހިނެއް؟
* އެހެން ފަރާތްތަކުން ލިބޭ ފާޑުކިއުންތަކަށް ބަލައިގެން މަޝްރޫޢު ރާވާފައިވާގޮތަށް މަޝްރޫޢުގެ މެދުތެރެއިން ބަދަލެއް ގެންނާނީ ކިހިނެއް؟
* މޮނިޓަރ ކުރުން އަދި އިވެލުއޭޓް ފުރިހަމަ ކުރުމުގައި ރަށުގެ މުޖުތަމަޢުގެ ބައިވެރިވުން ޙާޞިލް ކުރާނެ ގޮތަކީކޮބާ؟

**2.3 މަޝްރޫޢުއިން ނެރެވޭ ނަތީޖާގެ ދެމެހެއްޓެނިވިކަން**

މަޝްރޫޢު ތަކުގެ އެންމެ މުހިންމު އެއް ބަޔަކީ ހިންގޭ މަޝްރޫޢަކީ ދެމެހެއްޓެނިވި އެއްޗަކަށް ވުމެވެ. މިހެން ކަމަށްވުމުން، މަޝްރޫޢުގެ ޕްރޮޕޯސަލް ހުށަހަޅާއިރު މަޝްރޫޢުގެ ރޭވުމާއި، ހަމައިން ފެށިގެން ނިންމާ މަރުޙަލާ އާއި ހަމައަށްވެސް އެ މަޝްރޫޢެއް ދެމެހެއްޓެނިވި އެއްޗެއްގެ ގޮތުގައި ހިންގުމަށްޓަކައި ކުރެވޭނެ މަސައްކަތްތައް ހިމަނަންވާނެއެވެ. އަދި ހަމަ އެހެންމެ މަސައްކަތް ޙަވާލުވާ ފަރާތުން މަޝްރޫޢުގެ ޙަރަކާތްތަކާއި އެއިން ލިބެމުންދާނެ މަންފާތައް ދެމެހެއްޓެނިވި ގޮތެއްގައި ހިންގުމަށް ވަރަށް ބޮޑު ސަމާލުކަމެއް ދެވެން ޖެހޭނެއެވެ. އަދި މި މަސައްކަތް ކުރިއަށް ގެންދާނެ ގޮތުގެ ތަފްޞީލް ޕްރޮޕޯސަލްގައި ހިމަނަންވާނެއެވެ. ހަމަ އެއާއިއެކު ހުށަހެޅޭ މަޝްރޫޢު މިއަށްވުރެ މަތީ ހަރުފަތަކަށް ފުޅާ ދާއިރާއެއްގައި ގެންދިއުމަށްޓަކައި ލިބޭ ފަންޑިންގ ގެ މުއްދަތު ހަމަވުމަށްފަހު ކުރެވޭނެ ކަންތައްތައް ބަޔާން ކުރުމަކީވެސް ވަރަށް އެދެވިގެންވާ ކަމެކެވެ.

މަޝްރޫޢު ހިންގާ ފަރާތުން މަޝްރޫޢު ހިންގުމަށް ލިބޭ އެހީއަށް ފަހުގައިވެސް މަޝްރޫޢުތައް އިތުރު 3 ނުވަތ 5 އަހަރު ކުރިއަށް ގެންދިއުމަށް ވިސްނަންވާނެއެވެ. އަދި މަޝްރޫޢު ކުރިއަށް ގެންދިއުމަށް ބާރުލެވޭ ކަންތައް ނުވަތަ ކުރިއަށް ގެންދިއުމަށް ރަނގަޅު އަސަރު ކުރުވާ ކަންތަކަށް މުޚާތަބު ކުރެވެންވާނެއެވެ.

**ތިންވަނަބައި**

**މަޝްރޫޢުގެ ބަޖެޓް**

މަޝްރޫޢުގެ ބަޖެޓަކީ ވަރަށް މުހިންމު ރޯލެއް އަދާކުރާ ބައެކެވެ. އަދި މަޝްރޫޢެއް ފަށައިގަތުމަށް އެހީއަށް އެދުމުގެ ކުރިން މަޝްރޫޢަށް ބޭނުންވާ ބަޖެޓް އޮންނަންވާނީ ތައްޔާރުކޮށް ނިމިފައެވެ. މަޝްރޫޢުގެ ބަޖެޓަކީ އެހީދޭ ފަރާތާއި މަޝްރޫޢު ހުށަހަޅާ ފަރާތާއި ދެމެދު ވެވޭ އެއްބަސްވުމުގެ ބައެއްކަމުގައި ހިމެނިގެންދާނެއެވެ.

ކާމިޔާބު މަޝްރޫޢެއް ރާވާ ހިންގުމުގައި ހަޤީޤީ ބަޖެޓެއް ތައްޔާރު ކުރުމަކީ ވަރަށް މުހިންމު ކަމެކެވެ. ވިސްނުންތެރިކަމާއި އަދި ސަމާލުކަމާއެކު މަޝްރޫޢުގެ ޚަރަދާއި އަދި ފައިސާގެ މުޢާމަލާތްތައް ކުރުމާއި، ހިންގުމަކީ މަޝްރޫޢެއް ކާމިޔާބު ކަމާއެކު ހިންގުމަށް ވަރަށް މުހިއްމުކަމެކެވެ. މަޝްރޫޢުގެ ކޮންމެ ހަރުފަތެއްގައި ފައިސާގެ މުޢާމަލާތްތައް ވީހާވެސް ދެފުށް ފެންނަ، ސީދާ ގޮތެއްގައި ގެންގުޅުމަކީ ވަރަށް މުހިއްމުކަމެކެވެ. އެގޮތުން ބަޖެޓު ތައްޔާތުކުރުމުގައި، ތިރީގައިވާ ޕޮއިންޓްތައް ވިސްނުމުގައި ބެހެއްޓުމަކީ ވަރަށް މުހިއްމުކަމެކެވެ.

* މަޝްރޫޢުގައި ހިންގަން ރާވާފައިވާ ޙަރަކާތްތަކާއި އަދި މަޝްރޫޢުގެ މަޤްޞަދު ޙާސިލްކުރުމާއި، ސީދާގޮތެއްގައި އެކަމާއިގުޅޭ ޚަރަދުތައް އެހީދޭފަރާތުގެ އެހީގެ ދަށުން އެކުލަވާލާ އެހެނިހެން ޚަރަދުތައް އެހެނިހެން ފަރާތްތަކުން ކުރުމަށް އިސްކަން ދެވިދާނެއެވެ.
* ބަޖެޓް ތައްޔާރުކުރުމުގައި ހަޤީޤަތާއި އެއްގޮތަށް ޢަމަލުކުރުން.
* ހިންގުމަށް ރާވާފައިވާ ޙަރަކާތްތަކަށް ދާނެ ޚަރަދު ބަލާށެވެ. އަދި ކުޑަ ބަޖެޓަކުން ރާވާފައިވާ ޙަރަކާތް ތައް ހިންގޭނެކަމަށް ކަނޑަ ނާޅާށެވެ.
* މަޝްރޫޢު ރާވާ ހިންގުމުގެ ޚަރަދާއި އަދި އިދާރީ ކަންކަމަށް ހިނގާނެ ޚަރަދު ހިމަނާށެވެ. އަދި ޙާއްޞަކޮށް މޮނިޓަރ ކުރުމާއި އިވެލުއޭޝަންގެ ޚަރަދު ހިމަނަންވާނެއެވެ.
* ނުސީދާ ގޮތެއްގައި ހިނގާނެ ޚަރަދު ނުވަތަ އިދާރީ ޚަރަދުތައް (މިސާލު: މުވައްޒަފުންގެ މުސާރަ/ އޮފީސް ކުލި) އެހީދޭ ފަރާތްތަކުން ގިނަ ފަހަރަށް ފޯރުކޮށް ނުދޭނެއެވެ. ވީމާ އެހީއަށް އެދޭ އިރު އެހީދޭ ފަރާތުން ދެނީ ކޮންކޮން ޚަރަދުތަކެއްތޯ ބަލައިގެން ބަޖެޓް ހެދުން މުހިންމުވާނެއެވެ.
* އެހީދޭ ފަރާތްތަކުން ދޭއެހީ ޚަރަދު ކުރަންވާނީ އެއްބަސް ވެފައިވާ ބަޖެޓާއި އެއްގޮތްވާ ގޮތުގެ މަތީންނެވެ.
* އެހީދޭ ފަރާތުން އެދިއްޖެ ކޮންމެ ހިނދެއްގައި ފައިސާގެ މުޢާމަލާތާއިބެހޭ ލިޔެކިޔުންތައް ދެއްކެންވާނެއެވެ. މި ލިޔެކިޔުންތަކަކީ މިނިވަން ފަރާތަކުން އޯޑިޓް ކުރެވިދާނެ އަދި ޢާއްމުންނަށް ހުޅުވާލެވިފައިވާ މަޢުލޫމާތެއްކަމުގައިވެސް ވެދާނެއެވެ.
* ބަޖެޓް ޞަފްޙާގައިވާ ޢަދަދާއި މަޝްރޫޢުގެ ކަވަރ ޕޭޖްގައިވާ ޢަދަދު ދިމާވަން ވާނެއެވެ.

**3.1 ބަޖެޓް ތަފްޞީލް**

ހިންގާ ފަރާތުން މަޝްރޫޢު ފަންޑު ކުރާނެ ގޮތުގެ ޚުލާޞާއެއް ހުށަހަޅަން ވާނެއެވެ. މިބައި ހުށަހަޅަން ވާނީ ތިރީގައިވާ ތާވަލް ގެ ސިފައިގައެވެ.

|  |  |  |  |
| --- | --- | --- | --- |
| **ޖުމްލަ ޢަދަދު** | **އެހީ ހޯދުމަށް އެދޭ މިންވަރު** | ޖަމްޢިއްޔާ/އެހެނިހެން ފަރާތްތަކުން ޙިއްޞާވާ މިންވަރު | **މަޝްރޫޢުގެ ޙަރަކާތްތައް** |
| މައިގަނޑު ޙަރަކާތް 1 |
|  |  |  | ޙަރަކާތް 1.1 |
|  |  |  |  ޙަރަކާތް 1.2 |
|  |  |  | މައިގަނޑު ޙަރަކާތުގެ ޖުމްލަ |
| މައިގަނޑު ޙަރަކާތް 2 |
|  |  |  |  ޙަރަކާތް 2.1 |
|  |  |  | ޙަރަކާތް 2.2 |
|  |  |  | ޖުމްލަ ޙަރަކާތް 2 |
|  |  |  | މައިގަނޑު ޙަރަކާތް 2 ގެ ޖުމްލަ |
| އިދާރީ ޚަރަދު |
|  |  |  | މަޝްރޫޢު ރާވާ ހިންގުން |
|  |  |  | މޮނިޓަރިންގ އިވެލުއޭޝަން |
|  |  |  | އެކައުންޓިންގ އަދި އޮޑިޓިންގ |
|  |  |  | ދަތުރު ޚަރަދު |
|  |  |  | މުޢާމަލާތް ކުރުމަށް ހިނގާ ޚަރަދު |
|  |  |  | އިދާރީ ޙަރަކާތުގެ ޖުމްލަ |
|  |  |  | މަޝްރޫޢުގެ ޖުމްލަ ޚަރަދު |

ބަޖެޓްގެ ކޮންމެ މައިގަނޑު ޙަރަކާތްތަކަށް ހިނގާނެ ޚަރަދުގެ އިތުރު ތަފްޞީލު ހުށަހެޅިދާނެއެވެ.

**3.2 ބޭންކުގެ ތަފްޞީލް**

އެހީއަށް އެދިފައިވާ މަޝްރޫޢުގެ ފައިސާ ޖަމާކުރުމަށް އެދޭ ބޭންކުގެ އެކައުންޓް ތަފްޞީލް މިބައިގައި ހުށަހަޅާށެވެ. އެހީއަށް އެދޭ ޖަމްޢިއްޔާއަކީ ޤާއިމްކުރެވިފައިވާ ފަރާތެއްނަމަ، އެއް އެކައުންޓަށް ވުރެ ގިނަ އެކައުންޓް ހުރުމަކީ އެކަށީގެންވާ ކަމަކަށްވުމުން، އެހީ ޖަމާކުރުމަށް އެދޭ އެކައުންޓް އެންގުމަކީ ވަރަށް މުހިންމު ކަމެކެވެ. އަދި އެހީގެ ފައިސާ ޓްރެކް ކުރާނީ ކިހިނެއްކަމާއި، އަދި ފައިސާ ޚަރަދު ބަލަހައްޓާނެ ގޮތް ބަޔާންކުރަންވާނެއެވެ.

އެހީއަށް އެދޭ ފަރާތަކީ، އައު ފަރާތެއްނަމަ، ޚަރަދު ބަލަހައްޓާނީ ކިހިނެއްކަން ވަރަށް ތަފްޞީލްކޮށް ބަޔާންކުރަންވާއެވެ. އަދި މަޝްރޫޢުގެ ފައިސާގެ ކަންތައް ބެލެހެއްޓުމަށް، ޖަމްޢިއްޔާގެ ޤާބިލިއްޔަތުކަން އިތުރުކުރަން ބޭނުންވެއްޖެ ޙާލަތެއްގައި އެކަން ކުރާނީ ކިހިނެއްކަންވެސް މިބައިގައި ގެނެސްދެން ވާނެއެވެ.

.................